ΤΕΙ ΘΕΣΣΑΛΙΑΣ

ΣΧΟΛΗ ΣΕΥΠ

ΤΜΗΜΑ ΙΑΤΡΙΚΩΝ ΕΡΓΑΣΤΗΡΙΩΝ

**Α Ν Α Κ Ο Ι Ν Ω Σ Η  
ΠΡΟΣ ΤΟΥΣ ΦΟΙΤΗΤΕΣ ΤΟΥ ΤΜΗΜΑΤΟΣ ΙΑΤΡΙΚΩΝ ΕΡΓΑΣΤΗΡΙΩΝ**

Σύμφωνα με:

1. τις διατάξεις των παρ. 1 και 2 του άρθρου 54 του Ν. 4009/2011, όπως ισχύει
2. το με αρ. 24/27-09-2018 πρακτικό της Συγκλήτου του ΤΕΙ/Θ σχετικά με τις θέσεις απασχόλησης φοιτητών στα πλαίσια των ανταποδοτικών υποτροφιών για το χει Χειμερινό Εξάμηνο του ακαδημαϊκού έτους 2018-19»

το Τμήμα Ιατρικών Εργαστηρίων της ΣΕΥΠ του Τ.Ε.Ι. Θεσσαλίας, κάνει γνωστό στους φοιτητές ότι για το Χειμερινό Εξάμηνο του ακαδ. έτους 2018-19 πρόκειται να απασχολήσει ένα (1) φοιτητή με μερική απασχόληση μέχρι σαράντα ώρες μηνιαίως, σύμφωνα με τα παρακάτω κριτήρια επιλογής:

1. Να βρίσκονται στο 3ο ή μεγαλύτερο εξάμηνο σπουδών και να ισχύουν οι προϋποθέσεις των υπολοίπων σπουδαστικών παροχών ως προς τη διάρκεια φοίτησης, ήτοι οι δικαιούμενοι φοιτητές να μην έχουν υπερβεί το 12ο εξάμηνο σπουδών.

2. Να έχουν περατώσει επιτυχώς το 50% των μαθημάτων (Θ+Ε) που αντιστοιχούν στο στάδιο σπουδών τους (π.χ. σπουδαστής που βρίσκεται στο 5ο εξάμηνο θα πρέπει να έχει περατώσει επιτυχώς το 50% τουλάχιστον των μαθημάτων των 1ου έως 4ου εξαμήνου σπουδών.

3. Να μην έχουν πραγματοποιήσει ή πραγματοποιούν την πρακτική τους άσκηση.

4. Η κατάταξη όσων ικανοποιούν τα κριτήρια επιλογής θα γίνει με βάση το Μ.Ο. της συνολικής τους βαθμολογίας.

5. Σε περίπτωση ισοβαθμίας προηγούνται οι οικονομικά ασθενέστεροι σπουδαστές (με βάση το συνολικό οικογενειακό εισόδημα).

Οι ενδιαφερόμενοι φοιτητές μπορούν να καταθέσουν σχετική αίτηση στη Γραμματεία του Τμήματος Ιατρικών Εργαστηρίων, από **Τετάρτη 03-10-2018 μέχρι και την Τρίτη 09-10-2018.**

Δικαιολογητικά:

1. Αίτηση που θα χορηγηθεί από την Γραμματεία
2. Αναλυτική Βαθμολογία και βεβαίωση Μ.Ο. (μέσος όρος) βαθμολογίας, (εκδίδονται από το Μητρώο του Τμήματος)
3. Εκκαθαριστικό Εφορίας